**ТЕКСТОВА СПРАВКА**

**ЗА РАБОТАТА НА НЧ”ВИЧО ИВАНОВ 1929”**

**С.ПЕТРОВ ДОЛ ПРЕЗ 2020 ГОДИНА.**

Уважаеми членове и гости, добре дошли на годишното отчетно събрание на НЧ „Вичо Иванов 1929”.

Както през изтеклите години и през 2020 година работата в читалището се осъществяваше по съответните направления, а именно:

- Библиотечна дейност

- Етнографски сбирки

- Работа с децата от селото

- Художествена самодейност

Ще се спра подробно на всяко от тези направления.

**Библиотечна дейност**

През изминалата година читателите в библиотеката са били **20**. Тази година децата са много по-малко от миналата, повечето са възрастните.

**Етнографски сбирки**

Работата в тази насока върви със същите темпове, както и през изминалите години. Нямаме нови експонати. Към настоящите се отделя особено внимание. Изнасят се за проветряване и се пръскат с препарати против молци.Знаете,че част от тях използваме за подреждане на различни кътове при определени празници.

**Работа с деца:**

През 2020 година работата с децата не беше осъществена поради настъпилата епидемична обстановка в страната.

**Художествена самодейност:**

В сравнение с 2019 година художествената самодейност през 2020 година беше много ограничена поради същите обстоятелства.

На **21 януари** бе отбелязан първия празник от календарната година ”Бабин ден”. Присъстващите отбелязаха празника така,както се е празнувал в миналото.В банкетната зала имаше обособен кът наподобяващ стая на селска къща Изпяха се много песни и се извиха кръшни хора.

На **14 февруари** отпразнувахме празника „Трифон Зарезан”. На този празник обикновено присъстват повече мъже, но винаги до тях са стояли и жените. Царят на лозето разчупи питата с благословията да има повече грозде през годината и да се налеят руйни вина. Вечерта празника протече с много веселие и дегустация на Петровдолските винари,

На **19 февруари** скромно бе отбелязана 147-тата годишнина от обесването на Васил Левски. Във фоайето на читалището бе подреден кът в чест на Апостола. Прочетено бе кратко слово за житейския му път.

**1- март** - Ден на самодееца и баба Марта. Рано сутринта беше украсено дървото пред кметството с множество бели и червени мартеници. После празника продължи в клуба на пенсионера.На всички бяха вързани мартеници за здраве.Подарени им бяха скромни подаръци за деня на самодееца.

На **3- март** – 142 г. от Освобождението ни от османско владичество. Националния празник на страната бе отбелязан с поднасяне на венец и цветя пред паметника на загиналите във войните Петровдолци.

С едноминутно мълчание се почете тяхната памет.

**8- март** – Международния ден на жената.

На всички жени от Читалището, Пенсионерския клуб и кмета на селото поднесоха цветя. Празника продължи с песни и хора в Пенсионерския клуб, на другия ден продължиха но този път семейно в Банкетната зала на читалището.

На **23-** **март** поради епидемичната обстановка тази година празникът беше отбелязан Онлайн с конкурс "Най - красива пролетна цветна градинка"

**16 -** **април** Великден - големия християнски празник бе отбелязан с изложба на яйца, козунаци и питки във фоайето на читалището. Поради епидемичната обстановка увеселителната част не се състоя.

**24- април Беше организиран онлайн конкурс "Най - красива пролетна градинка"**

**6 - май** - Гергьовден. Празника на селото.

**1-7 юни** – Деня на детето, бе организирано състезание рисунки на асфалта пред Кметството, района беше обезопасен. Всички деца участвали получиха скромни подаръци за труда си.

**24** - **юни** - Еньов ден - По традиция празникът се проведе, като рано сутринта жители и гости на селото организираха събирането на билки. Поверието гласи, че събраните билки на този ден са най-лековити.

**18 октомври - Ден на хляба Както всяка година и през изминалата беше отбелязан празникът. Проведе се конкурс за най - добре изработена пита. Присъстващите се веселиха под звуците на на оркестър "Провадийско настроение".**

**19 декември - Ремонт на фасадата на читалището.В края на годината се извърши подмяна на дограмата на фоайето. Изказваме благодарност на всички доброволци участвали в ремонта:Мирослав Младенов, Аврам Драгостинов, Кольо Тодоров, Светльо Николов, Иван Великов, Йордан Кирилов, Снежана Тодорова, Гинка Тодорова, Силвия Иванова, Тодор Жечев.**

**23 декември** Празникът не се състоя, поради епидемичната обстановка, за това беше само украсено празнично фоайето на читалището.

**Изяви на самодейния колектив**

**Ремонтна дейност**

Успоредно с подготовката и отбелязването на тези по-горе изброени празници и участия в събори продължи и ремонтната дейност в читалището.

1. Частичен ремонт на покрива на Читалището.

2.Демонтаж на старата и монтаж на новата дограма на фоайето.

В летописната книга на читалището се отбелязва всеки празник. Снимки от тържествата и мероприятията който се провеждат, се публикуват във Фейсбук страницата на читалището. Подреждат се и във фоайето. Надяваме се,че през тази година ще имаме повече читатели в библиотеката. Ще има повече хора от селото,които да посещават и участват в мероприятията организирани от читалището.